-Սա առաջին դեպքը չէ, որ Հայոց ցեղասպանության ճանաչման հարցը բարձրացվում է Իսրայելում` պայմանավորված Թուրքիայի հետ Իսրայելի հարաբերություններում առկա սրացումներով: Ցավոք սրտի, դա ցույց է տալիս, որ հարցը իսրայելական կողմը դիտարկում է որպես քաղաքական գործիք, ճնշման միջոց Թուրքիայի նկատմամբ: Այս տեսանկյունից կարող ենք ասել, որ եթե նույնիսկ Հայոց ցեղասպանության ճանաչման հարցը դրվի Իսրայելի քաղաքական և օրենսդրական օրակարգում, կարծում եմ, չի ունենա տրամաբանական դրական հանգուցալուծում, քանի որ չկան դրա քաղաքական նախադրյալները: Ավելին՝ կարծում եմ, որ Իսրայելի ղեկավարությունը քաղաքականապես պատրաստ չէ հանգուցալուծում տալու այդ հարցին: Այլ բան է հայտարարությունը, առավել ևս այս կամ այն գործընթացով պայմանավորված, լրիվ այլ, երբ կա հստակ քաղաքական կամք ու դիրքորոշում հարցի դրական կարգավորման համար: